Šarūnas Meškinis

Šarūnas Meškinis (g. 1967 m. lapkričio 3 d. Kaune) – Lietuvos medžiagotyrininkas ir fizikas, technologijos mokslų daktaras.dr. Šarūnas Meškinis. KTU tinklalapis. ktu.edu

 Biografija 

1990 m. baigė Vilniaus universiteto fizikos fakultetą. 1997 m. Kauno technologijos universitete apgynė technologijos mokslų daktaro disertacijąLietuvos mokslininkų (registruojamų pagal išduotus mokslo laipsnių diplomus) sąrašas. mokslas.mii.lt.

Darbinė veikla: 1991–1994 m. Kauno Radijo matavimų technikos mokslinio tyrimo institutas ir Puslaidininkių mikroelektronikos mokslinis centras „Mikrolira“, 1994 – 2010 m. Kauno technologijos universiteto Fizikinės elektronikos institutas, nuo 2010 m. - Kauno technologijos universiteto Medžiagų mokslo institutas. Nuo 2014 m. Kauno technologijos universiteto Medžiagų mokslo instituto vyriausiasis mokslo darbuotojas.

 Mokslinė veikla 

Tyrimų sritys – anglies nanomedžiagų (deimanto tipo anglies bei grafeno) auginimas, tyrimas ir taikymas saulės elementams, fotodiodams ir pjezoresistoriams. Parašė apie 100 mokslinių straipsnių.

 Įvertinimas 
 2019 m. – Lietuvos mokslo premija už darbų ciklą „Mikro- / nanostruktūros ir nanomedžiagos jutikliams, fotonikai ir energijos generavimui“ (2004–2018 m.)“, kartu su Rimantu Gudaičiu, Sigitu Tamulevičium ir Tomu Tamulevičium 2019 m. Lietuvos mokslo premijos laureatų sąrašas. lma.lt.  

 Šaltiniai 

Kategorija:Lietuvos mokslo premijos laureatai
Kategorija:Lietuvos fizikai
Kategorija:Lietuvos technologai